CELEX: 62014CN0116
Language: el
Date: 2014-03-10 00:00:00
Title: Υπόθεση C-116/14: Προσφυγή της 10ης Μαρτίου 2014 — Ευρωπαϊκή Επιτροπή κατά Πορτογαλικής Δημοκρατίας

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/27
            
         Προσφυγή της 10ης Μαρτίου 2014 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-116/14)
   2014/C 135/32
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: N. Yerrell και P. Guerra e Andrade)
   
      Καθής: Πορτογαλική Δημοκρατία
   
      Αιτήματα της προσφεύγουσας
   
   Η Ευρωπαϊκή Επιτροπή ζητεί από το Δικαστήριο:
   
               —
            
            
               να διαπιστώσει ότι η Πορτογαλική Δημοκρατία, παραλείποντας να θεσπίσει και να κοινοποιήσει τις απαιτούμενες κατευθυντήριες γραμμές, δεν συμμορφώθηκε προς το άρθρο 8, παράγραφοι 1 και 2, της οδηγίας 2008/96/ΕΚ (1) του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τη διαχείριση της ασφάλειας των οδικών υποδομών, και
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Κατά το άρθρο 8, παράγραφος 1, της οδηγίας 2008/96/ΕΚ, τα κράτη μέλη όφειλαν να μεριμνήσουν ώστε να θεσπιστούν, εφόσον δεν υφίσταντο ήδη, το αργότερο έως τις 19 Δεκεμβρίου 2011, κατευθυντήριες γραμμές προκειμένου να συνδράμουν τους αρμόδιους φορείς στην εφαρμογή της οδηγίας αυτής.
   Δύο και πλέον έτη μετά τη λήξη της ως άνω προθεσμίας, η Πορτογαλική Δημοκρατία δεν έχει θεσπίσει κατευθυντήριες γραμμές.
   Κατά το άρθρο 8, παράγραφος 2, της οδηγίας 2008/96/ΕΚ, τα κράτη μέλη όφειλαν να κοινοποιήσουν στην Επιτροπή τις κατευθυντήριες αυτές γραμμές εντός τριών μηνών από τη θέσπισή τους.
   Εφόσον δεν συμμορφώθηκε προς την υποχρέωση θεσπίσεως κατευθυντήριων γραμμών, η Πορτογαλική Κυβέρνηση παρέβη, συνακόλουθα, και την υποχρέωση κοινοποιήσεώς τους.
   
      (1)  ΕΕ L 319, σ. 59.